**JUDEŢUL SATU MARE**

**CONSILIUL JUDEŢEAN SATU MARE**

**DIRECŢIA ARHITECT ŞEF**

**Nr........... din ...............................2024**

## RAPORT DE SPECIALITATE

**la Proiectul de hotărâre privind aprobarea Hărții strategice de zgomot**

**pentru Aeroportul Satu Mare**

În conformitate cu Nota de fundamentare nr. 5772/23.11.2023, înregistrată în cadrul instituției noastre sub nr. 25.787/ 24.11.2023, întocmită de către R.A. Aeroportul Satu Mare, se solicită aprobarea hărții strategice de zgomot pentru Aeroportul Satu Mare, pe baza adoptării unei hotărâri a Consiliului Județean Satu Mare în acest sens.

Pentru traficul aerian de pe Aeroportul Satu Mare, autoritatea responsabilă pentru realizarea cartării zgomotului și elaborarea hărților strategice de zgomot este Regia Autonomă Aeroportul Satu Mare, potrivit prevederilor Legii nr. 121/2019 privind evaluarea și gestionarea zgomotului ambiant, cu modificările și completările ulterioare.

În temeiul prevederilor cuprinse în Legea nr. 121/2019 – Anexa 1, pct. 1.1.1., prin care s-a transpus în legislația românească Directiva europeană de zgomot (Anexa 1, punctul 1), precum și a prevederilor art. 59 lit. c) din Legea nr. 121/2019, Consiliul Județean Satu Mare trebuie să emită o hotărâre pentru aprobarea ,,hărților strategice de zgomot elaborate pentru traficul aerian desfășurat pe aeroporturile civile urbane” și care ,,se află în administrarea autorităților administrației publice locale”. Ulterior aprobării hotărârii, autoritatea publică centrală pentru protecția mediului realizează raportarea către Comisia Europeană a datelor aferente hărților strategice de zgomot elaborate pentru traficul aerian.

În conformitate cu prevederile art. 15 din Legea nr. 121/2019, prin hărțile strategice de zgomot se aprobă datele aferente acestora, care prezintă situația anului calendaristic precedent pentru aeroporturile principale.

Potrivit prevederilor Legii nr. 121/2019, hărțile strategice de zgomot se refac și, dacă este cazul se revizuiesc cel puțin la fiecare 5 ani de la data de 30 iunie 2022, de fiecare dată pentru anul calendaristic precedent.

În conformitate cu prevederile art. 61 din Legea nr. 121/2019, hotărârea Consiliului Județean de aprobare a hărților strategice de zgomot elaborate pentru traficul aerian desfășurat pe Aeroportul Satu Mare, trebuie să fie distinctă de hotărârea Consiliului Județean de aprobare a planurilor de acțiune elaborate pentru traficul aerian desfășurat pe Aeroportul Satu Mare, ,,pentru a nu împiedica, în caz contrar, realizarea de către autoritatea administrației publice centrale pentru protecția mediului a raportărilor la termen către Comisia Europeană”.

De asemenea, având în vedere prevederile art. 59 din Legea nr. 121/2019, hotărârea Consiliului Județean de aprobare a hărților strategice de zgomot elaborate pentru traficul aerian desfășurat pe Aeroportul Satu Mare se aprobă cu celeritate, după aprobarea hărților strategice de zgomot de către comisia constituită în acest sens în cadrul autorității pentru protecția mediului competente.

Așa cum rezultă Adresa 12863/14.11.2023 a Agenției pentru Protecția Mediului Satu Mare a fost anunțată finalizarea procedurii de analiză și evaluare a ,,Hărții strategice de zgomot Aeroportul Satu Mare”, prin încheierea Procesului –verbal al Comisiei de analiză și evaluare a hărților strategice de zgomot, pe baza observațiilor transmise de Ministerul Mediului.

În conformitate cu Nota de fundamentare nr. 5772/ 23.11.2023 a R.A. Aeroportul Satu Mare, conținutul studiului ,,Harta strategică de zgomot Aeroportul Satu Mare” respectă toate cerințele impuse prin reglementările naționale și internaționale în materie de analiză și evaluare a zgomotului.

Faţă de cele de mai sus,

în temeiul prevederilor art. 182 alin. (4), cu trimitere la art. 136 alin. (8) lit. b) și alin. (10) din Ordonanța de urgență a Guvernului României nr. 57/2019 privind Codul administrativ, cu modificările şi completările ulterioare,

**PROPUNEM:**

**adoptarea Proiectului de hotărâre privind aprobarea Hărții strategice de zgomot**

**pentru Aeroportul Satu Mare**

**ARHITECT ŞEF**

**Arh. Gyüre Rotariuc Noémi Andrea**

**VIZAT JURIDIC**

**Cons.jr. Chirilă Monica Roxana**

Red/tehn Chirilă Monica Roxana / 5 ex.